'7 minute van angs' vir Mars-verkenningstuig – praag.co.za
'7 minute van angs' vir Mars-verkenningstuig
Die Mars-verkenningstuig met die meeste hoë tegnologie aan boord het so pas op die rooi planeet geland.
NASA sê dit het Sondagaand 'n sein van die Curiosity-verkenningstuig ontvang ná 'n hellevaart deur die Mars-atmosfee wat as "sewe minute van angs" beskryf is.
Die verkenningstuig is die grootte van 'n kleinerige motor, dus moes ingenieurs 'n nuwe manier bedink om dit te laat neerdaal. Vir die eerste keer is kabels gebruik om die tuig binne 'n reusekrate te laat afsak.
Teen $2,5 miljard, is dit die mees ambisieuse en duurste Mars-sending ooit. Vir die volgende twee jaar sal die verkenningstuig in rotse inboor en grond opskep. DIt sal die 'n ondersoek doen om vas te stel of die planeet se omgewing lewe in die vorm van mikroskopiese organismes kon ondersteun.
Die Curiosity-verkenningstuig het vroeg Maandag 'n vreesaanjaende landing oorleef met 'n tegniek wat nog nooit tevore probeer is nie toe dit na die oppervlak van die Rooi Planeet soos 'n spinnekop aan 'n draad laat sak is, het die Amerikaanse ruimte-agentskap gesê.